Представете си място, толкова тъмно,
че не можете да видите носа на лицето си.
Със затворени или отворени очи, това е все същото,
защото Слънцето никога не свети там.
Някъде нагоре виждате светлина.
Когато пропълзите за да проучите,
синя светлина ви заобгражда.
"Мога да гледам това завинаги," си мислите.
Но не можете да го сторите,
защото устата на морски дявол се отваря изведнъж
и ви изяжда жив.
Вие сте само едно от много същества
на дъното на океана, които научават твърде късно
да оценяват възможностите на биолуминесценцията.
Биолуминесценцията се отнася до способността
на някои живи същества да създават светлина.
Човешкото тяло може да прави неща
като ушна кал и нокти на пръстите,
но тези организми могат да променят
части от тялото си в светещи палки.
Това е все едно природата ги е направила готови за рейв парти.
Защо?
По един или друг начин,
биолуминесценцията подобрява шансовете за оцеляване на живото същество.
Да вземем светулката.
Нейната способност да свети в зелено
ѝ помага да привлече партньор в топла лятна нощ,
но това е само едно от многото живи същества, които могат да светят.
Релсовият червей, phrixothrix hirtus,
може да осветява тялото си в два цвята:
червено и зелено.
Бихте ли изяли нещо,
което изглежда като самолетна писта?
Нито някой разумен хищник би го сторил.
Светещите светлини предпазват червея.
После идва дълбоководната скарида,
acantherphyra purpurea.
Когато тя се чувства застрашена,
тя избълва облак от нажежена слуз от устата си.
Кой не би побягнал на другата страна,
когато някой повърне върху тях?
Освен това, повърнатото привлича по-големи хищници,
които искат да изядат неприятелят на скаридата.
Какво би се случило, ако не можехте да биолуминисцирате?
Няма проблем!
Има други начини за живите същества
да накарат биолуминесценцията да работи за тях,
дори ако не са родени с оборудването, необходимо да светят.
Нека посетим отново морския дявол,
моменти преди да се опита да ви изяде.
Тази светеща примамка на върха на главата му?
Тя идва от гънка от кожата, наречен еска.
Еската съдържа биолуминесцентна бактерия.
Морският дявол не може да свети там сам по себе си,
така че съдържа торбичка със светещи бактерии вместо това.
Спомняте ли си светулката?
Тя може действително да свети сама.
Вътре в нейния фенер има две химически вещества,
луциферин и луцифераза.
Когато луциферазата и луциферина на светулката се смесят заедно
при наличието на кислород
и гориво за клетката, наречено АТФ,
химическата реакция излъчва енергия под формата на светлина.
След като учените разбрали
как светулката създава своята луцифераза и луциферин,
те използвали генно инженерство,
за да предизвикат тази реакция произвеждаща светлина
да възникне вътре в други живи същества, които не могат да светят.
Например те добавили гени,
или инструкции за клетка,
за да създадат луциферазата и луциферина на светулката в тютюнево растение.
Веднъж щом се озовали там, тютюневото растение следвало инструкциите
промъкнали се в неговото ДНК и светнало като Коледна елха.
Красотата на биолуминесценцията,
за разлика от светлината от Слънцето или крушката с нажежаема жичка,
е, че тя не е гореща.
Тя се осъществява в диапазон от температури,
които не могат да изгорят живо същество.
И за разлика от светещата палка,
която избледнява, когато химикалите вътре се свършат,
биолуминесцентните реакции използват възобновяеми ресурси.
Това е една причина инженерите
да се опитват да разработят биолуминесцентни дървета.
Само си помислете, ако са засадени от страни на магистралите,
те може да осветяват пътя, използвайки само кислород
и други свободно достъпни, чисти ресурси за да работят.
Ето ви предимство при оцеляване!
Това може да помогне на нашата планета да живее по-дълго.
Можете ли да помислите за други начини,
при които биолуминесценцията да се използва за добро?
Тази светеща палка, която размотавате на рейв партито
може да ви помогне да си намерите другар,
но как иначе биолуминесценцията може да подобри оцеляването ви?
Ако започнете да мислите по този начин,
ще сте видели светлината.